b'\n_START_ARTICLE_\nNeutronska zvijezda\n_START_PARAGRAPH_\nNeutronska zvijezda je zvijezda mase izme\xc4\x91u 1.5 i 3 mase Sunca koja se usljed vlastite gravitacije uru\xc5\xa1ila do te mjere da se ve\xc4\x87ina protona i elektrona stopila u neutrone. Neutronske zvijezde su promjera oko 10 km, a gusto\xc4\x87a im je reda veli\xc4\x8dine 1\xc2\xb710\xc2\xb9\xe2\x81\xb7 kg/m\xc2\xb3. Neutronske zvijezde nastaju u eksplozijama supernovi. Zvijezde mase ve\xc4\x87e od 3 mase Sunca ne zaustavljaju svoje uru\xc5\xa1avanje u fazi neutronske zvijezde, ve\xc4\x87 postaju crne rupe. Neutronske zvijezde koje jako brzo rotiraju nazivaju se pulsari.'